നാട്ടുകാരെ വഞ്ചിച്ച ബിസിനസ് സ്ഥാപനത്തിന് വേണ്ടി 25 ലക്ഷം മതിപ്പു വിലയുള്ള സ്ഥലവും ഒരു പഴഞ്ചന് കെട്ടിടവും വാങ്ങിയത് രണ്ടര കോടിക്ക് മൊയ്തീന്റെ കുന്നംകുളം അര്ബന് ബാങ്കിലും അഴിമതി? തൃശൂര് സിപിഎമ്മില് വീണ്ടും സഹകരണ വിവാദം തൃശൂര്: കുരുവന്നൂരിനു പിന്നാലെ സിപിഎം തൃശൂര് ജില്ലാ കമ്മിറ്റിയെ പ്രതിരോധത്തില് ആക്കി മറ്റൊരു സഹകരണ ബാങ്ക് ക്രമക്കേട് കൂടി പുറത്തു വരുന്നു. ഇത്തവണ കുന്നംകുളം അര്ബന് ബാങ്കില് കോടികളുടെ ക്രമക്കേട് നടന്നു എന്നാണ് ആരോപണം. മുന് മന്ത്രി എസി മൊയ്തീന്റെ വിശ്വസ്തന് നേരിട്ടു നടത്തിയ ഇടപാടിലെ ക്രമക്കേട് ചൂണ്ടിക്കാണിച്ചു പാര്ട്ടി ലോക്കല് സെക്രട്ടറിമാരും ജില്ലാ കമ്മിറ്റി അംഗവും പരാതി നല്കിയിട്ടും ജില്ല, സംസ്ഥാന നേതൃത്വങ്ങള് രണ്ടു വര്ഷമായിട്ടും അനങ്ങിയില്ല. ഈ വിഷയവും ബേബി ജോണ് വിഭാഗം ചര്ച്ചയാക്കും. ബേബിജോണും മൊയ്തീനും തമ്മിലുള്ള ഭിന്നതയ്ക്ക് പുതുമാനം നല്കുന്നതാണ് ഈ വിവാദവും. എന്നാല് ആരോപണം അടിസ്ഥാന രഹിതമാണെന്ന് ബാങ്കും പറയുന്നു. നിക്ഷേപകരെ വഞ്ചിച്ച ഒരു സ്ഥാപനത്തിന്റെ ഭൂമി ഉയര്ന്ന വിലക്ക് വാങ്ങി എന്നതാണ് കുന്നംകുളം ബാങ്ക് നേരിടുന്ന ആരോപണം. ഈ കമ്ബനിയുടെ 2018ല് 25 ലക്ഷം തീര്വില നിശ്ചയിച്ച ഭൂമിയും അതില് ഉള്ള പഴയ കെട്ടിടവും ആറു മാസത്തിനകം ബാങ്ക് വാങ്ങിയത് രണ്ടര കോടിക്ക് എന്നാണ് ആരോപണം. എന്നാല് സിപിഎം ഭരിക്കുന്ന ബാങ്ക് രണ്ടര കോടിക്ക് വസ്തു വാങ്ങുമ്ബോള് ഏരിയ , ജില്ല കമ്മിറ്റികളില് ചര്ച്ച ചെയ്തില്ല. ഇത് പാര്ട്ടി നേതാക്കള് ചൊടിപ്പിച്ചു. ബാങ്കിനായി പാര്ട്ടി കമ്മിറ്റിയിലും ചര്ച്ച ചെയ്യാതെ ആണ് ഈ ഇടപാട് നടത്തിയത്. ഇതിനെതിരെ പാര്ട്ടി ലോക്കല് സെക്രട്ടറിമാരും ജില്ല സെക്രട്ടേറിയേറ്റു മെമ്ബറും പരാതി നല്കി എങ്കിലും നടപടികള് ഉണ്ടായില്ല. മുന് മന്ത്രിയുടെ വിശ്വസ്തന് ആയിരുന്നു ഇടപാടിന്റെ ഇടനിലക്കാരന്. മന്ത്രിയായിരുന്ന എ സി മൊയ്തീന്റെ പേരും പരാതിയില് പരാമര്ശിച്ചിരുന്നു. എന്നാല് പരാതി നല്കിയ സെക്രട്ടേറിയറ്റ് അംഗതിനെതിരെ മൊയ്തീന് മറ്റൊരു പരാതി നല്കുകയായിരുന്നു. തൃശ്ശൂര് മലപ്പുറം ജില്ലകളില് നിന്നായി കോടികള് നിക്ഷേപകരില് നിന്നും തട്ടിയെടുത്ത കമ്ബനി , രൂപമാറ്റം നടത്തി വന്നതായിരുന്നു പുതിയ സ്ഥാപനം. പഴയ തട്ടിപ്പ് കമ്ബനി ചെയര്മാന്റെ മകന്റെ ഉടമസ്ഥതയില് ആണ് ഈ കമ്ബനി. കോടികള് നിക്ഷേപം വാങ്ങിയ ശേഷം ആസ്തികള് വാങ്ങിക്കൂട്ടുകയും ലാഭവിഹിതമോ മുതലോ നല്കാതെ നിക്ഷേപകരെ വഞ്ചിക്കുകയും ചെയ്തു ഈ കമ്ബനി. കമ്ബനിയുടെ ചതിയില് പെട്ട നിക്ഷേപകര് നല്കിയ നിരവധി പരാതികളും നിലവില് ഉണ്ട്. കമ്ബനിയുടെ ചതിയില് പെട്ടു സാമ്ബത്തിക പ്രതിസന്ധിയില് ആയ ഒരു നിക്ഷേപകന് ദുബായില് ആത്മഹത്യ ചെയ്തു. ഇയാളുടെ ബന്ധുക്കളും ഇപ്പോള് പരാതിയുമായി രംഗത്ത് എത്തിയിട്ടുണ്ട്. ഇതെല്ലാം അറിഞ്ഞിട്ടും ഈ കമ്ബനിയെ സഹായിക്കാന് സിപിഎം ജില്ലാ നേതൃത്വവും മുന് മന്ത്രിയും ശ്രമിച്ചു എന്നതാണ് പാര്ട്ടി അംഗങ്ങളുടെ പരാതി. Stories you may Like